Շաբաթ մէկ սեպտեմբեր 2018-ին, Ֆրանչիսկոս Սրբազան Քահանայապետը, առաւօտեան ժամը 9.30-ին, իր աշխատանքային օրակարգը սկսաւ իր գրասենեկային մէջ ընդունելով Ֆիլիփինեան կղզեխումբի Սուրբ Աթոռի մօտ նոր նշանակուած դեսպան Տիկին Կրէյս Ռելուչօ Փրինչեսան, հաւատարմագրերու յանձնման առթիւ։ Սրբազան Հայրը ապա ընդունեց Եպիսկոպոսներու Ժողովի կառավարիչը կարդինալ Մարք Ուելլէն, որմէ ետք յաջորդաբար ընդուեց Պուլկարիայի մօտ առաքելական նուիրակ՝ գերապայծառ Անսելմօ Կուիտօ Փեքորարի եւ Քուպայի մօտ առաքելական նուիրակ գերապայծառ Ճորճօ Լինկուա, մինչ ժամը 12-ին Սրբազան Հայրը առաքելական պալատի Քլեմենթինա դահլիճին մէջ ունկնդրութիւն շնորհեց 100 ձեռնարկատէրերու, որոնք Հռոմի մէջ իրենց մասնակցութիւնը կը բերեն այսօր յիշատակուող արարչագործութեան խնամակալութեան աղօթքի օրուան նուիրուած հանդիպումի մը։